FEG 37M
FEG 37M, Frommer 37M, Femaru 37M – Vengrijos gamybos armijos savitaisis pistoletas, sukonstruotas Rudolfo Fromerio. Tai patobulintas ankstesnio modelio Frommer 39M variantas. Pistoletas sukurtas kaip paprastesnis ir pigesnis pakaitalas Vengrijos kariuomenės pistoletui Frommer 29M. 1937 m. šis pistoletas (9 mm variantas) buvo priimtas Vengrijos kariuomenės ginkluotėn. Yra du pistoleto variantai, besiskiriantys kalibru: 9×17 mm SR (.380 ACP). Naudotas Vengrijos kariuomenėje. Oficialiai vadintas M1937. Ant apgaubo buvo užrašas FEMARU FEGYVER ES GEPGYAR RT 37M. Jų pagaminta apie 175 tūkst. 7,65×17 mm SR (.32 ACP). Antrojo pasaulinio karo metais tiektas Vokietijos kariuomenei. Vermachte vadintas Pistole 37(u), Pistole M 37 Kal. 7,65 mm arba P37. Vokiškasis variantas turėjo rankinį saugiklį, kurio nebuvo vengriškuosiuose pistoletuose. Vokiškieji turėjo įrašus Pistole M 37 Kal. 7.65, FEG reiškiantį kodą jhv ir datą, taip pat Ginklų valdybos (vok. Waffenamt žymę. Jų pagaminta apie 85 tūkst. Pistoletai buvo gaminami karo metu, stengiantis juos gaminti kuo sparčiau, tačiau jie liko patikimi. Bandyta šiuos pistoletus gaminti ir po karo, tačiau tada jie neturėjo paklausos.